Sacrosancte Dei ecclesie que est constructa in honore Sancti Vincentii martiris apud Matisconem. Ego Eldevertus, pro remedio anime Warnerii et salute anime nostre, dono ex rebus proprie hereditatis mee que sunt site in pago Matisconense, in agro Verriacense, in villa Idgiacense. Hoc est unus curtilus cum vinea et casa, qui terminat a mane de ipsa hereditate, a medio die terra Elgo, a sero terra Letbaldi episcopi, a circio via publica; habet in longo perticas X, in latitudine perticas VIIII. Infra isto termino, dono ad ipsam casam Dei quicquid ibi habeo, quesitum et inquirendum. Si quis contradixerit auri libras V componat. S. Eldevert. S. Umbert. S. Duranni. S. alterius Duranni.